
Népmozgalmi vizsgálatok Indiában

Napjaink országainak társadalmai folyamatosan fejlődnek, ennek a fejlettségnek köszönhetően a lakosság egyre mobilisabbá válik. Jelentős számban kezd a népesség vándorlási folyamatokba, mind az országhatárokon belül, mind azokat átlépve is. A vándorlás általában szelektív, az életkor, a képzettségi szint és a nemek szerint is különbségeket találunk. A női vándorlásokat kiváltó okok szerteágazóak lehetnek, az egyén élethelyzetéből, társadalmi-kulturális hátteréből adódóan sajátos motivációval indulhat útnak. A belső vándorlásokat India tökéletesen szemlélteti, népességszámából és az ország területi különbségeiből fakadóan jelentős számban vesznek részt az országon belüli migrációban. A nemek közti egyenlőtlenségek a vándorlásokban is láthatóvá válnak, a női népesség – szemben az általános társadalomföldrajzi példákkal és törvényszerűségekkel – kötelezettségeiből fakadóan, lakói dominánsan részt vesz a migrációban. A 2011-es indiai népszámlálási adatokból a női vándorlások általános ismérveire és területi sajátosságaira is választ kaphattam. A szekunder módszerekkel feldolgozott vándorlási adatok igazolták az előre megfogalmazott hipotéziseimet. Igazolják, hogy a női népvándorlási tendenciákhoz hasonlóan Indiában is a rövidebb földrajzi távolságú, általában a vidéki terek között történő vándorlásokban érintettek. A városi terek vonzóhatása, és az urbanizáció jelei szintén megmutatkoznak. A női népesség jellemzően a körzeteken belül, illetve intraregionális módon, azaz tagállamon belül változtatja lakóhelyét. Az interregionális vándorlás esetén, amennyiben államhatár átlépés történik, akkor is általában a rövidebb távolság dominál, a szomszédos körzetekre esik a választás. A női vándorlás mögötti indokok közül kiemelkedik a házasság általi kötelezettségük, mely a sajátos társadalmi berendezkedésnek köszönhető. Munkámmal alapvető célom, átfogó képet adni a nők érintettségéről, szerepéről és helyzetéről az Indián belül zajló vándorlásokban.

